# Bero Balk

### Wikipedia

Bero II Balk (k. 1412) toimi Turun piispana vuosina 1385–1411.

Bero II kuului vehmaalaiseen rälssisukuun, ensimmäisenä kotimaisena rälssisukuisena piispana, ja hän harjoitti opintoja muun muassa Pariisin yliopistossa. Piispaksi nimittämiselle hän haki vahvistuksen paavilta Roomasta.

Bero II:n aikana Turkuun perustettiin muun muassa "Pyhäinjäännösten juhla", jota vietettiin Pyhän Henrikin muistopäivänä eli 20. tammikuuta.

Piispa Bero suhtautui erittäin myönteiseti Pohjoismaiden unioniin, jota myös Kalmarin unioniksi nimitetään. Hän oli 1396 läsnä muun muassa Söderköpingin herrainpäivillä, joissa Margareeta I tunnustettiin lopullisesti myös Ruotsin valtakunnan hallitsijaksi. Myöhemmässä vaiheessa Bero II oli usein mukana sinetöimässä unionikokousten päätöksiä ja unionin puitteissa tehtyjä valtiosopimuksia. Hänen myötään Suomen kirkon johto oli mukana unionin rakentamistyössä jo sen alkuvaiheiden aikana.

Bero Balk oli vahvan ja yhtenäisen pohjoisen suurvallan kannattaja. Kuitenkin hänen toimestaan Suomen kirkon eli Turun hiippakunnan suhteellisen vapaa ja omaehtoinen kehitys ei ollut uhattuna vaan vahvistui selvästi.

Haettu osoitteesta http://fi.wikipedia.org../../../b/e/r/Bero_Balk_0306.html

Luokka: Suomen katoliset piispat

##### Views

- Artikkeli
- Keskustelu
- Nykyinen versio

##### Etsi